**A SZOLNOK VÁROSI DIÁKPOLGÁRMESTER-VÁLASZTÁS**

**KAMPÁNYSZABÁLYZATA**

**2019**

***A kampány kerete***

* A kampányra 2019.október 14. – 2019. október 21. között kerül sor.

* A kampány ez idő alatt hétfőtől szombatig, reggel 06. 00 órától este 22. 00 óráig tart.
* Tilos kampányolni tanítási idő alatt és vasárnap.
* A közterületeken tilos plakátolni.
* Az iskolákban való kampányolásnál a kampánystáb vezetője előzetesen egyeztessen az iskola vezetésével, mert a fogadó iskola tanrendjét nem zavarhatja a kampány.

**Az általunk elektronikusan kiadott logónak - minden egyes a kampánystáb által létrehozott - anyagon szerepelnie kell. A logót** [**www.szolnok.hu**](http://www.szolnok.hu) **honlapon letölthető formátumban megtaláljátok.**

* Minden diákpolgármester-jelölt kampánystábja a kampányhoz:
  + azonos támogatást kap az önkormányzattól, illetve
  + megjelenési lehetőséget a Grátisz, valamint az [www.iszolnok.hu](http://www.iszolnok.hu) felületén.

**Mindezekről bővebb információval szolgál   
az iskolai beleegyező nyilatkozatának leadásakor Bagdi Gabriella ifjúsági referens (elérhetősége: 56/503-475; bagdig@ph.szolnok.hu).**

* A fentieken kívül mindenki szerezhet szponzorokat. Feltétel, hogy a támogatás nem lehet pénzbeli.
* A kampánystábok kialakításánál előnyt jelent, ha több iskola diákjai alkotják, megkönnyítve a jelölt népszerűsítését a többi középiskolában.
* A választáskor a jelöltek közül bárkire szavazhatnak a szolnoki középiskolák diákjai.
* A diákpolgármester-választás hivatalosan kiadott feladatait változó zsűri pontozza. A végleges eredmény két részből tevődik össze: a zsűri pontszámai (50%) és a választók szavazatai (50%) alapján.

***A kampány tartalma***

* Tilos:
  + a személyiségi jogokat sértő tartalom
  + a másik iskolát sértő tartalom
  + a negatív kampány
  + a trágár, durva kifejezések használata
* A többiek kampányának bojkottálása bármilyen formában kizárást von maga után.
* A diákpolgármester-jelöltek négy témában tehetnek ígéreteket:
* ifjúsági rendezvények
* sport és egészséges életmódra nevelés
* városfejlesztés
* környezetvédelem
* A négy témán kívül csak olyan kérdésben tehet ígéretet a városi diákpolgármester-jelölt, amelyek megvalósításának van realitása.

***A városi diákpolgármester-jelölt személye***

* A városi diákpolgármester-választáson induló jelölt szolnoki iskolába járjon és nappali tagozaton 9-11. évfolyamon tanuljon.
* A jelölt vállalja a közszereplést, legyen elkötelezett Szolnok város, a társai és munkája iránt, illetve legyen az önkéntes tevékenységekre nyitott és ösztönző.
* A jelöltnek legyen jó kooperációs készsége.
* A jelölt legyen vezető típus, és rendelkezzen jó helyzetmegoldó képességgel.

***Városi diákpolgármester-választás***

* Helyszín: A Szolnok Városi Kollégium tagintézményei, illetve egy belvárosi helyszín.
* A választás szabályait a Szervező Bizottság dolgozta ki. Ők végzik az ellenőrzést, és a panaszok kivizsgálását is. Az általuk kidolgozott rendszert mindenkinek el kell fogadnia, tudomásul kell vennie.

**Csak az általunk kiadott feladatokért vállalunk felelősséget.**

**Szervező Bizottság**